Pielikums Nr.3

Apstiprināts Dienvidkurzemes novada pašvaldības

Īpašuma atsavināšanas un izsoļu komisijas

24.07.2025. videokonferences sēdē, prot. Nr.41/2025- IAIKP 3.p.

**Izsoles noteikumi**

telpu nomas tiesībām

**Izsoles datums**: **2025.gada 12.augustā plkst.10.20**

**Izsole notiek**: Durbes pilsētas, Durbes, Dunalkas, Tadaiķu un Vecpils pagastu apvienības pārvalde, Parka iela 2, Lieģi, Tadaiķu pagasts, Dienvidkurzemes novads

Izsole tiek rīkota, pamatojoties uz Publiskas personas finanšu līdzekļu un mantas izšķērdēšanas novēršanas likuma” 2.panta pirmo daļu, 3. panta 2. punktu, Pašvaldību likuma 73.panta trešo daļu, 2018.gada 20.februāra Ministru kabineta noteikumu Nr.97 “Publiskas personas mantas iznomāšanas noteikumi” 23.punktu, 80.punktu

Izsoli organizē Dienvidkurzemes novada pašvaldības Pašvaldības īpašuma atsavināšanas un izsoļu komisija (turpmāk – izsoles rīkotājs), pieaicinot nepieciešamos speciālistus.

1. Informācija par nekustamo īpašumu
   1. nekustamā īpašuma **nedzīvojamās telpas Nr. 21, 22, 23, 24, 25, 26, 30, kas atrodas nekustamā īpašuma** **Pils gatve 2, Kazdanga, Kazdangas pagasts, Dienvidkurzemes novads,** kadastra Nr.6468 503 0031, ēkā ar kadastra apzīmējumu 6468 003 0034 014 **188,30 m2 platībā** tūristu izmitināšanas vajadzībām.
   2. Nekustamais īpašums Pils gatve 2, Kazdanga, Kazdangas pagasts, ar kadastra Nr.6468 503 0031, reģistrēts Kazdangas pagasta zemesgrāmatas nodalījumā Nr.245. Īpašums sastāv no trīs būvēm: saieta nams, kadastra apzīmējums 6468 003 0034 014, klēts, kadastra apzīmējums 6468 003 0034 015, un šķūnis, kadastra apzīmējums 6468 003 0034 016. Īpašums pieder Dienvidkurzemes novada pašvaldībai. Ēkā ar kadastra apzīmējumu 6468 003 0034 014 ar kopējo platību 832,2 m2 atrodas Kazdangas saieta nams un ir vietējās nozīmes kultūras piemineklis. Nekustamā īpašuma Pils gatve 2, Kazdanga, Kazdangas pagasts, ēkas ar kadastra apzīmējumu 6468 003 0034 014 nedzīvojamās telpas Nr. 21., 22., 23., 24., 25., 26., 30. (2.stāvs) 188,30 m2 platībā ir brīvas.
   3. Nomas termiņš **6 (seši) gadi**.
   4. Izsoles Objektu nav tiesības nodot apakšnomā
2. Izsoles veids, maksājumi un samaksas kārtība
   1. Izsoles veids- mutiska ar augšupejošu soli
   2. Maksāšanas līdzekļi par Objektu – 100 % *euro*
   3. Nomas izsoles sākuma cena (nosacītā cena): **489,43 EUR** (četri simti astoņdesmit deviņi *euro* 43 centi) mēnesī. Papildus nomas maksai maksājami komunālie pakalpojumi, apkure, elektrība, telpu, ēkas vai teritorijas pārvaldīšanas un apsaimniekošanas izmaksas
   4. Izsoles solis noteikts **20 EUR** (divdesmit *euro*)
3. Izsoles subjekts
   1. Izsoles dalībnieki ir pretendenti – fiziskas un juridiskas personas-, kuru nodokļu, tai skaitā nodevu un valsts obligātās sociālās apdrošināšanas iemaksu, parāds Latvijā nepārsniedz 150,00 EUR (viens simts piecdesmit *euro* un 00 centi). Nodokļu nomaksa tiek pārbaudīta Valsts ieņēmumu dienesta publiskajā nodokļu parādnieku datubāzē. Kā arī izsoles pretendentam nedrīkst būt nenokārtotu saistību pret Dienvidkurzemes novada pašvaldību saskaņā ar citām līgumsaistībām vai nekustamā īpašuma nodokli un pašvaldības dome pēdējā gada laikā nav lauzusi jebkādu līgumu ar izsoles dalībnieku tā rīcības dēļ.
4. Izsoles pretendentu reģistrēšana
   1. Par izsoles dalībniekiem tiek reģistrētas fiziskas un juridiskas personas, iesniedzot pieteikumu (1.pielikums).
   2. Papildus iesniedzamie dokumenti:
      1. fiziskajai personai, ja to pārstāv cita persona,- notariāli apstiprināta pilnvara,
      2. juridiskajai personai, ja to nepārstāv tās amatpersona,- pilnvara pārstāvēt juridisko personu izsolē,
      3. juridiskas personas izpildinstitūcijas lēmums piedalīties izsolē,.
   3. Pieteikums iesniedzams līdz 2025.gada **7.augustam** plkst.17.00 pašvaldības jebkurā klientu apkalpošanas centrā vai elektroniski parakstīts iesūtāms e-pastā [pasts@dkn.lv](mailto:pasts@dkn.lv). Pretendenta pienākums ir pārliecināties par dokumenta saņemšanu, zvanot uz tālr.26262287 (G.Brūders)**.**
   4. Izsoles dalībniekus reģistrē izsoles dalībnieku sarakstā.
   5. Reģistrētam izsoles dalībniekam izsoles rīkotājs izsniedz reģistrācijas apliecību, kurā ir šādi rekvizīti:
      1. dalībnieka kartes numurs;
      2. dalībnieka vārds, uzvārds vai juridiskas personas pilns nosaukums;
      3. izsoles vieta un laiks;
      4. izdošanas datums un izdevēja paraksts.
   6. Izsoles dalībnieka reģistrācijas apliecība, elektroniski parakstīta, tiek nosūtīta uz norādīto izsoles dalībnieka e-pasta adresi.
   7. Reģistrācijai nodotie dokumenti dalībniekiem atpakaļ atdoti netiek.
   8. Izsoles dalībnieks netiek reģistrēts:
      1. ja nav izpildīti visi šo noteikumu 4.1.punktā un 4.2.punktā minētie norādījumi;
      2. ja ir nodokļu parāds vai nenokārtotas saistības pret Dienvidkurzemes novada pašvaldību;
      3. ja nav iestājies vai ir beidzies izsoles dalībnieku reģistrācijas termiņš.

4.9. Izsoles rīkotājs nedrīkst izpaust jebkādas ziņas, kas saistītas ar izsoles dalībniekiem.

* 1. Izsoles dalībniekam ir tiesības pirms piedalīšanās izsolē apskatīt Objektu vai iepazīties ar tehniskajiem rādītājiem, iepriekš par to informējot pa tālr. 25725406(S.Cinovska).

1. Izsoles norise

5.1. Pie ieejas izsoles telpās dalībnieks uzrāda reģistrācijas apliecību, uz kuras pamata viņam izsniedz izsoles dalībnieka reģistrācijas karti, kuras numurs atbilst izsoles dalībnieku sarakstā un reģistrācijas apliecībā ierakstītājam dalībnieka kartes numuram, kā arī uzrāda personas apliecinošu dokumentu vai pilnvarojumu.

5.2. Pirms izsoles sākšanas dalībnieki paraksta izsoles noteikumus.

5.3. Atklājot izsoli, izsoles vadītājs pārliecinās par solītāju ierašanos pēc iepriekš sastādīta saraksta. Pēc tam tiek paziņota Objekta nomas sākumcena un summa, par kādu cena tiek paaugstināta ar katru nākamo solījumu.

5.4. Dalībniekiem solīšana atļauta tikai pa vienam izsoles solim. Izsoles dalībnieki solīšanas procesā paceļ savu reģistrācijas karti ar numuru. Katrs šāds solījums ir dalībnieka apliecinājums, ka viņš palielina Objekta izsolāmās mantas nomas cenu par noteikto cenas pieauguma apmēru. Ja neviens no dalībniekiem augstāku cenu nepiedāvā, izsoles komisijas vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā piesitiena Objekts ir iznomāts personai, kas solījusi pēdējo augstāko cenu. Dalībnieku reģistrācijas numurs un solītā cena tiek ierakstīta izsoles dalībnieku sarakstā.

5.5. Izsoles Objekts tiek uzskatīts par iznomātu ar brīdi, kad izsoles vietā izsoles dalībnieks, kas solījis pēdējo augstāko cenu, nekavējoties ar parakstu izsoles dalībnieku sarakstā apliecina tajā norādītās cenas atbilstību nosolītajai cenai.

5.6. Izsoles dalībnieks, kurš Objektu nosolījis, bet neparakstās izsoles dalībnieku sarakstā, uzskatāms par atteikušos no nosolītās mantas. Šādā gadījumā izsoles komisijas vadītājs ir tiesīgs šo dalībnieku svītrot no dalībnieku saraksta.

5.7. Ja pēc tam izsolē ir palikuši vismaz divi izsoles dalībnieki, tad izdara attiecīgu ierakstu izsoles dalībnieku sarakstā un izsoli nekavējoties atkārto no viņu pēdējās nosolītās mantas cenas. Ja izsolē palicis tikai viens dalībnieks, tad Objektu piedāvā nomāt vienīgajam palikušajam dalībniekam bez solīšanas par šī dalībnieka pēdējo nosolīto Objekta cenu.

5.8. Ja uz izsoli ir reģistrējies viens dalībnieks, viņam ir tiesības nosolīt Objektu, pārsolot tā nosacīto cenu par vienu soli.

5.9. Ja vairāki izsoles dalībnieki nosola pēdējo augstāko cenu, tad par izsoles uzvarētāju atzīstams izsoles dalībnieks ar mazāko reģistrācijas kartītes kārtas numuru

5.10. Ja izsolē neviens nav pārsolījis izsoles sākumcenu, izsoli atzīst par nenotikušu un rīko otro izsoli ar augšupejošu soli.

5.11. Izsoles gaita tiek protokolēta.

1. Izsoles rezultātu apstiprināšana un līguma noslēgšana
   1. Izsoles rīkotājs 7 (septiņu) dienu laikā pēc izsoles apstiprina izsoles protokolu.
   2. Izsoles rezultātus apstiprina izsoles rīkotājs.
   3. Izsoles uzvarētājs iegūst tiesības slēgt nomas līgumu, līguma termiņš **6 (seši) gadi.** (2.pielikums)
   4. Dienvidkurzemes novada pašvaldības amatpersona un izsoles uzvarētājs 2 (divu) mēnešu laikāno lēmuma par izsoles rezultātu apstiprināšanu saņemšanas dienas noslēdz nomas līgumu.
   5. Izsoles dalībnieks paraksta nomas līgumu vai rakstiski paziņo par atteikumu slēgt nomas līgumu ar iznomātāju saskaņotā saprātīgā termiņā, kas nav garāks par 15 darbdienām no nomas līguma projekta nosūtīšanas dienas. Ja iepriekš minētajā termiņā Izsoles dalībnieks nomas līgumu neparaksta un neiesniedz attiecīgu atteikumu, uzskatāms, ka Izsoles dalībnieks no nomas līguma slēgšanas ir atteicies
   6. Ja Izsoles dalībnieks, kurš piedāvājis augstāko nomas maksu, atsakās slēgt nomas līgumu, iznomātājam ir tiesības piedāvāt slēgt nomas līgumu Izsoles dalībniekam, kurš ir piedāvājis nākamo augstāko nomas maksu. Iznomātājs 10 darbdienu laikā pēc minētā piedāvājuma nosūtīšanas publicē vai nodrošina attiecīgās informācijas publicēšanu pašvaldības tīmekļvietnē
   7. Izsoles dalībnieks, kurš piedāvājis nākamo augstāko nomas maksu, atbildi uz piedāvājumu sniedz 10 darbdienu laikā pēc tā saņemšanas dienas. Ja Izsoles dalībnieks piekrīt parakstīt nomas līgumu par paša nosolīto augstāko nomas maksu, viņš paraksta nomas līgumu ar iznomātāju saskaņotā saprātīgā termiņā, kas nav garāks par 15 darbdienām no nomas līguma projekta nosūtīšanas dienas. Ja iepriekš minētajā termiņā Izsoles dalībnieks līgumu neparaksta vai rakstiski nepaziņo par atteikumu slēgt nomas līgumu ar iznomātāju, ir uzskatāms, ka Izsoles dalībnieks no nomas līguma slēgšanas ir atteicies, un rīkojama jauna nomas tiesību izsole.
   8. Papildus nosolītajai nomas maksai nomniekam jāmaksā pievienotās vērtības nodoklis un nekustamā īpašuma nodoklis, komunālo pakalpojumu un apsaimniekošanas izdevumi un citi ar nekustamo īpašumu saistītie maksājumi LR normatīvajos aktos paredzētajā apmērā un kārtībā. Nomas maksa jāsāk maksāt no līguma noslēgšanas dienas.
2. Nenotikušas izsoles

Izsoles organizētājs pieņem lēmumu par izsoles atzīšanu par nenotikušu:

7.1. ja uz izsoli nav pieteicies neviens izsoles dalībnieks;

7.2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likumu;

7.3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

7.4. ja neviens dalībnieks nav pārsolījis izsoles sākumcenu;

7.5. ja izsolāmo mantu nosolījusi persona, kurai nav bijušas tiesības piedalīties izsolē.

1. Izsoles rezultātu apstrīdēšana.

Sūdzības par izsoles rīkotāja darbībām var iesniegt Dienvidkurzemes novada pašvaldībai 7 (septiņu) dienu laikā pēc izsoles dienas.

Komisijas priekšsēdētājs G.Brūders

**Ar noteikumiem iepazinās izsoles dalībnieki:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/

*(jurid.pers.nosaukums, pārstāvis/fiz.pers.vārds, uzvārds) (paraksts)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/

*(jurid.pers.nosaukums, pārstāvis/fiz.pers.vārds, uzvārds) (paraksts)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/

*(jurid.pers.nosaukums, pārstāvis/fiz.pers.vārds, uzvārds) (paraksts)*



1*.pielikums*

**Pils gatve 2, Kazdanga, Kazdangas pagasts, Dienvidkurzemes novads, nedzīvojamās telpas** nomas izsoles noteikumiem

Dienvidkurzemes novada pašvaldībai

Lielajā ielā 54, Grobiņā, Dienvidkurzemes novadā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

fiziskas personas vārds, uzvārds, personas kods

juridiskas personas nosaukums, reģistrācijas numurs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

fiziskas personas deklarētā dzīvesvieta

juridiskas personas juridiskā adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pilnvarotas personas (pārstāvja) vārds, uzvārds, personas kods

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasta adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālruņa numurs

PIETEIKUMS

telpu nomas izsolei

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apstiprinu, ka esmu iepazinies/-usies ar izsoles noteikumiem un piekrītu tā nosacījumiem, tie ir saprotami un iebildumu un pretenziju nav.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/pieteikumu sagatavošanas vieta un datums/\* /paraksts un tā atšifrējums/\*

*Šajā pieteikumā jānorāda visa nepieciešamā un pretendenta rīcībā esošā informācija atbilstoši izsoles noteikumu 4.punktam.*

Esmu informēts/a par  manu fizisko personas datu apstrādi, ko veic Dienvidkurzemes novada pašvaldība, ievērojot Vispārīgās datu aizsardzības regulas prasības un tam, ka dati tiks apstrādāti tādā apjomā, kādā tas nepieciešams iesniegumā pieprasītās informācijas izskatīšanai un atbildes sniegšanai. Apliecinu, ka sniedzu patiesu un faktiskajai situācijai atbilstošu informāciju. Savukārt, iesniedzot iesniegumu, kas saistīts ar trešo personu datiem, apliecinu, ka esmu tiesīgs lūgt šo trešo personu datu apstrādi.

\* Pašrocīgs datums un paraksts nav nepieciešams, ja dokuments parakstīts ar drošu elektronisko parakstu, kas satur laika zīmogu. Datu pārzinis ir Dienvidkurzemes novada  pašvaldība, reģistrācijas Nr.90000058625, adrese: Lielā iela 54, Grobiņa, Dienvidkurzemes novads, LV-3430, tālr.63490458, 29447641; e-pasta adrese: pasts@dkn.lv, kas veiks personas datu apstrādi ar nolūku izskatīt un atbildēt uz šo iesniegumu.

Papildus informāciju par minēto personas datu apstrādi var iegūt Dienvidkurzemes novada pašvaldības tīmekļa vietnē www.dkn.lv, sadaļā – Pašvaldība / Personas datu aizsardzība vai  iepazīstoties klātienē Dienvidkurzemes  novada pašvaldības klientu apkalpošanas centrā.

2.pielikums

**TELPU NOMAS LĪGUMS Nr.** **\_\_\_\_**

Grobiņā datums

**Dienvidkurzemes novada pašvaldība**, reģistrācijas Nr.90000058625, juridiskā adrese: Lielā iela 54, Grobiņa, Dienvidkurzemes novads, Nekustamā īpašuma pārvaldes vadītājas Diānas Grudules personā, kura rīkojas, pamatojoties uz Dienvidkurzemes novada pašvaldības nolikumu un Dienvidkurzemes novada Nekustamā īpašuma pārvaldes nolikumu, no vienas puses, turpmāk “Iznomātājs” un

**XXXXXXXXXXX** (turpmāk – Nomnieks), no otras puses, abi kopā turpmāk tekstā saukti Puses,

pamatojoties uz Dienvidkurzemes novada pašvaldības Dienvidkurzemes novada pašvaldības īpašuma atsavināšanas un izsoļu komisijas \_\_\_\_\_sēdes lēmumu Nr.”Par\_\_\_\_” (turpmāk – Lēmums), noslēdz šo līgumu (turpmāk – Līgums):

1. **LĪGUMA PRIEKŠMETS**
   1. Iznomātājs nodod un Nomnieks pieņem lietošanā nekustamā īpašuma Pils gatve 2, Kazdanga, Kazdangas pagasts, Dienvidkurzemes novads, kadastra Nr. 6468 503 0031, nedzīvojamās telpas Nr. Nr. 21., 22., 23., 24., 25., 26., 30. ēkā ar kadastra apzīmējumu 6468 003 0034 014  188,30 m2platībā (turpmāk – Telpas), atbilstoši Līgumam pievienotajai shēmai (Līguma 1.pielikums).
   2. Nekustamais īpašums pieder Iznomātājam un reģistrēts Kurzemes rajona tiesas Kazdangas pagasta zemesgrāmatas nodalījumā Nr. 245 .
   3. Telpu izmantošanas mērķis, atbilstoši Lēmumam: tūristu izmitināšanai.
   4. Iznomātājs nodod un Nomnieks pieņem lietošanā iekārtas un inventāru (turpmāk – Inventārs), kas uzskaitīts Telpu nodošanas un pieņemšanas aktā (Līguma 2.pielikums).
   5. Telpu nodošana tiek noformēta ar Telpu nodošanas un pieņemšanas aktu (Līguma 2.pielikums), kuru Puses parakstīs 5 (piecu) darba dienu laikā no Līguma spēkā stāšanās dienas, un tas kļūs par Līguma neatņemamu sastāvdaļu.
   6. Telpas tiek nodrošinātas ar šādiem komunāliem pakalpojumiem:
      1. Ūdens ;
      2. Kanalizācija;
      3. Apkure;
      4. Elektrība;
      5. Sadzīves atkritumu savākšana.

**2. LĪGUMA TERMIŅŠ**

* 1. Līguma darbības termiņš no Līguma parakstīšanas brīža un noslēgts līdz 2031.gada 31. decembrim.

**3. NORĒĶINU KĀRTĪBA**

* 1. Nomnieks maksā iznomātājam Telpas nomas maksu **XX EUR** mēnesī Minētā nomas maksa tiek aplikta ar PVN, atbilstoši spēkā esošajiem normatīvajiem aktiem.
  2. Nomas maksa maksājama katru mēnesi līdz mēneša 15.datumam, pašvaldības kasē vai ar pārskaitījumu pašvaldības norēķinu kontā, saskaņā ar Iznomātāja izrakstīto rēķinu. Nomas maksu var veikt arī avansā. Nomas maksas rēķina nesaņemšana nevar būt par pamatu nomas maksas samaksas kavējumam.
  3. Nomas maksa maksājama no 2.1.punktā noteiktā Līguma darbības termiņa.
  4. Iznomātājs sagatavo rēķinu un nosūta līdz mēneša 10.datumam, rēķinu nosūta uz Nomnieka e-pasta adresi \_\_\_\_\_- vai e-adresi, ja e-adrese nav izveidota un nav e-pasta adrese, tad uz \_\_\_\_\_\_ adresi. Saņemot Nomnieka iesniegumu, rēķina nosūtīšanas adrese var tikt mainīta.
  5. Ja Telpu nomas maksa tiek kavēta, Nomnieks maksā nokavējuma naudu 0,1 % (nulle komats viens procents) apmērā no kavētās maksājuma summas par katru nokavējuma dienu.
  6. Nomnieks maksā nekustamā īpašuma nodokli par Telpām.
  7. Nomnieks maksā izdevumus par komunāliem pakalpojumiem:
     1. Par patērēto elektroenerģiju- Iznomātājs nodrošina elektrību bez atsevišķa skaitītāja Nr.\_\_\_\_\_\_\_\_\_\_\_. Maksa par elektrību tiek noteikta XX EUR (bez PVN) par 1 m2 mēnesī, kas kopsummā sastāda XX EUR ( bez PVN). Maksa par elektrību var tikt pārskatīta vienu reizi gadā.
     2. Par apkuri - Iznomātājs nodrošina apkuri bez atsevišķa skaitītāja. Maksa par apkuri tiek noteikta XX EUR (bez PVN) par 1 m2 mēnesī, kas kopsummā sastāda XX EUR ( bez PVN). Maksa par apkuri var tikt pārskatīta vienu reizi gadā.
     3. Par patērēto ūdeni un kanalizāciju pakalpojumu - Iznomātājs nodrošina ūdeni un kanalizāciju bez atsevišķa skaitītāja. Maksa par pakalpojumiem tiek noteikta XX EUR (bez PVN) par 1 m2 mēnesī, kas kopsummā sastāda XX EUR ( bez PVN). Maksa par pakalpojumu var tikt pārskatīta vienu reizi gadā.
     4. Par sadzīves atkritumu savākšanu - Iznomātājs nodrošina sadzīves atkritumu savākšanu. Maksa par pakalpojumiem tiek noteikta XX EUR (bez PVN) par 1 m2 mēnesī, kas kopsummā sastāda XX EUR ( bez PVN). Maksa par pakalpojumu var tikt pārskatīta vienu reizi gadā.
  8. Iznomātājs var vienpusēji mainīt nomas maksu, ja izdarīti grozījumi tiesību aktos par valsts vai pašvaldības nomas maksas aprēķināšanas kārtību vai pašvaldības saistošajos noteikumos Šādas izmaiņas ir saistošas nomniekam ar dienu, kad stājušies spēkā grozījumi tiesību aktos vai saistošajos noteikumos. Iznomātājs veic aprēķinu, atbilstoši izmaiņām, negrozot noslēgto Līgumu.
  9. Iznomātājs pēc informācijas saņemšanas par izmaiņām pakalpojumu tarifos, nekavējoties par to informē Nomnieku.
  10. Par izmaiņām valsts vai pašvaldības nomas maksas aprēķināšanas kārtībā Iznomātājs publicē informāciju tīmekļvietnē [www.dkn.lv](http://www.dkn.lv), var arī citās pašvaldības informācijas publicēšanas vietnēs, un iekļauj informāciju ikmēneša rēķinā, vismaz 30 (trīsdesmit) dienas pirms nomas maksas izmaiņām.

**4. IZNOMĀTĀJA PIENĀKUMI UN TIESĪBAS**

* 1. Iznomātājs garantē Nomniekam iespēju izmantot Telpas Līguma 1.3. punktā noteiktajam izmantošanas mērķim un 2.1.punktā noteiktajā termiņā.
  2. Iznomātājs apņemas:
     1. nepasliktināt Nomniekam Telpu lietošanas tiesības,
     2. atlīdzināt nomniekam radušos zaudējumus, ja pārkāpti Līguma 4.2.1.punktā minētie nosacījumi.
  3. Iznomātājam ir tiesības:
     1. pārbaudīt Telpu stāvokli un Telpu izmantošanu, atbilstoši Līguma nosacījumiem, iepriekš vienojoties par laiku;
     2. prasīt nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus;
     3. prasīt samaksāt visus nodokļus un maksājumus, saskaņā ar Līgumu.

**5. NOMNIEKA PIENĀKUMI UN TIESĪBAS**

* 1. Nomniekam ir pienākums:
     1. saudzīgi izturēties pret ēku, kurā atrodas Telpas, un tai piegulošo teritoriju, kā arī nodrošināt Inventāra izmantošanu un apkopi atbilstoši lietošanas noteikumiem,
     2. veikt Telpu remontu uz sava rēķina un citus darbus, kas saistīti ar Telpu uzturēšanu labā kartībā visu Līguma darbības laiku, par plānotajiem darbiem informējot Iznomātāju.
     3. apmaksāt Iznomātāja sagatavotos rēķinus atbilstoši Līguma noteikumiem.
  2. Nomnieks apņemas:
     1. Telpu izmantot tikai tam mērķim, kāds ir norādīts Līguma 1.3. punktā. Telpu izmantošanai citiem mērķiem ir nepieciešama rakstveida Iznomātāja piekrišana;
     2. neveikt Telpu rekonstrukciju vai pārbūvi bez iepriekšējas saskaņošanas ar Iznomātāju, ievērot būvniecības normatīvo aktu prasības;
     3. ievērot normatīvos aktus, Iznomātāja noteikumus un lēmumus, ugunsdrošības noteikumus un citu kompetentu iestāžu prasības;
     4. ievērot kārtību un tīrību Telpās, ēkas koplietošanas telpās un ēkas piegulošajā teritorijā;
     5. nenodot Telpas apakšnomā.
  3. Nomniekam ir tiesības:
     1. izmantot Telpu atbilstoši Lēmumā un Līguma 1.3. punktā noteiktajam izmantošanas mērķim, saņemt no tā visus iegūstamos labumus;
     2. atstājot Telpas paņemt līdzi piederošās mantas un tos Telpu uzlabojumus, kurus var atdalīt bez Telpu ārējā izskata un tehniskā stāvokļa bojāšanas.
  4. Beidzoties Līguma darbības termiņam vai arī to izbeidzot, Nomniekam Telpas jānodod Iznomātājam ne sliktākā stāvoklī, kā tās tika pieņemtas.
  5. Ja uz Telpu atbrīvošanas brīdi Telpu stāvoklis ir pasliktinājies, tad Nomniekam jāizdara Telpu remonts pēc Iznomātāja saskaņota plāna vai jāapmaksā remonta vērtība, ja Iznomātājs tam piekrīt.
  6. NomniekamTelpas jāatbrīvo desmit dienu laikā pēc Līguma darbības termiņa beigām vai arī no Līguma izbeigšanas brīža.
  7. Kompensāciju par neatdalāmiem uzlabojumiem, Nomnieks var prasīt tikai tajā gadījumā, ja šo uzlabojumu vērtība un raksturs ir ticis rakstveidā saskaņots ar Iznomātāju, un Iznomātājs rakstveidā ir izteicis savu piekrišanu tos kompensēt.

1. **LĪGUMA GROZĪŠANA, IZBEIGŠANA PIRMS TERMIŅA UN STRĪDU IZSKATĪŠANAS KĀRTĪBA**
   1. Līguma noteikumus var grozīt vai Līgumu izbeigt, pusēm rakstveidā vienojoties. Grozījumi Līgumā stājas spēkā pēc to rakstveida noformēšanas un abpusējas parakstīšanas, tie ir pievienojami Līgumam, un ir neatņemama tā sastāvdaļa.
   2. Iznomātājs vienpusēji var izbeigt Līgumu pirms termiņa, par to paziņojot Nomniekam vismaz divas nedēļas iepriekš, ja:
      1. Nomnieks izmanto Telpas mērķim, kāds nav paredzēts Līgumā, vai arī pārkāpj 5.daļas nosacījumus;
      2. Nomnieksir pieļāvis nomas maksas kavējumus ilgāk par 3 (trīs) mēnešiem.
   3. Iznomātājamir tiesības, rakstveidā informējot Nomnieku 3 (trīs) mēnešus iepriekš, vienpusēji atkāpties no Līguma, neatlīdzinot nomnieka zaudējumus, kas saistīti ar Līguma pirmstermiņa izbeigšanu, ja Telpas Iznomātājam nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai.
   4. Ja Iznomātājs vienpusēji atkāpjas no Līguma 6.3.punktā minētajā gadījumā, Iznomātājs, ievērojot Civillikumu un Līguma nosacījumus, atlīdzina Nomniekam nepieciešamos un derīgos izdevumus, ko Nomnieks veicis Telpās un saskaņojis ar Iznomātāju.
   5. Nomnieks var pirms termiņa izbeigt Līgumu, rakstveidā informējot Iznomātāju vismaz 1 (vienu) mēnesi iepriekš.
   6. Izbeidzot Līgumu Telpu nodošana notiek saskaņā ar Telpu nodošanas un pieņemšanas aktu (Līguma 2.pielikums).
   7. Domstarpības Līguma darbības laikā risina sarunu ceļā. Ja vienošanos nevar panākt, strīds ir risināms tiesā atbilstoši Latvijas Republikā spēkā esošo normatīvo aktu prasībām.
2. **NOSLĒGUMA NOSACĪJUMI**
   1. Līgumā neparedzētas attiecības tiek regulētas saskaņā ar spēkā esošajiem tiesību aktiem.
   2. Līgums stājas spēkā, kad to parakstījušas abas Puses, un darbojas līdz Pušu saistību pilnīgai izpildei.
   3. Atbildīgā persona par Līguma izpildi no Iznomātāja puses ir Dienvidkurzemes novada Kazdangas pagasta pārvaldes vadītāju Jāni Tīmani , tālr. 26413924 , e-pasts: janis.timanis@dkn.lv.
   4. Atbildīgā persona par Līguma izpildi no Nomnieka puses ir XXXXX, tālr. XXXXX, e-pasts: XXXXXXX.
   5. Katra Puse 3 (trīs) darba dienu laikā elektroniski informē otru Pusi par atbildīgo personu maiņu Līguma darbības laikā.
   6. Telpu nodošanas un pieņemšanas aktu (Līguma 2.pielikums) no Iznomātāja Puses paraksta Kazdangas pārvaldes vadītājs.
   7. Puses neatbild par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu dēļ (*piemēram, dabas stihijas, ugunsgrēks, militāras akcijas).*
   8. Līgums sagatavots uz 4 (četrām) lapām, 2 (divos) oriģinālos un identiskos eksemplāros ar diviem pielikumiem, atrodas glabāšanā pa vienam eksemplāram katrai pusei. Visiem eksemplāriem ir vienāds juridiskais spēks VAI Līgums sagatavots elektroniska dokumenta veidā ar vienu pielikumu un parakstīts ar drošu elektronisko parakstu un satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums un laiks.
3. **PUŠU REKVIZĪTI UN PARAKSTI**

|  |  |  |
| --- | --- | --- |
| **IZNOMĀTĀJS:** |  | **NOMNIEKS:** |
| Dienvidkurzemes novada pašvaldība  Reģ.Nr.90000058625  Lielā iela 54, Grobiņa  Dienvidkurzemes novads, LV-3430 |  | Vārds, Uzvārds/ Nosaukums  personas kods / reģ. Nr.  Adrese  tālr.  e-pasts |
|  |  |  |
| \*PARAKSTS |  | \*PARAKSTS |
|  |  |  |
| D. Grudule |  | V. Uzvārds |
|  |  |  |
| Parakstīšanas datums\_\_\_\_\_\_\_\_\_\_ |  | Parakstīšanas datums\_\_\_\_\_\_\_\_\_\_\_\_ |


Uzvārds, tālr.\_\_\_\_\_\_\_

Vards.uzvards@dkn.lv

1.PIELIKUMS

datums.Telpu nomas līgumam Nr. \_\_\_

|  |
| --- |
| Pils gatve 2, Kazdanga, Kazdangas pagasts, Dienvidkurzemes novads, |
| kadastra apzīmējums 6468 003 0034 014 |
| Iznomātā platība 188,30 m2 |



Sagatavoja nekustamā īpašuma speciāliste V. Uzvārds

|  |  |  |
| --- | --- | --- |
| **IZNOMĀTĀJS:** |  | **NOMNIEKS:** |
|  |  |  |
|  |  |  |
| \*PARAKSTS |  | \*PARAKSTS |
|  |  |  |
| D. Grudule |  | V. Uzvārds |

Pielikums Nr. 2

Telpas nomas līgumam Nr. \_\_\_\_\_\_

Telpu nodošanas un pieņemšanas akts

Kazdangā, \_\_\_\_\_\_\_\_\_\_\_\_

**Dienvidkurzemes novada pašvaldība**, reģistrācijas Nr.90000058625, juridiskā adrese: Lielā iela 54, Grobiņa, Dienvidkurzemes novads Kazdangas pārvaldes vadītāja Jāņa Tīmaņa personā, kurš rīkojas saskaņā ar \_\_\_\_\_\_ Telpas nomas līguma Nr. \_\_\_\_\_\_\_\_\_ 7.6.punktu (turpmāk – Iznomātājs), no vienas puses un

Vārds Uzvārds, personas kods xxxxxx-xxxxx, VAI juridiskās pers. nosaukums, reģistrācijas Nr.xxxxxxxxx, kuras vārdā rīkojas amats Vārds Uzvārds, juridiskā/deklarētā adrese, (turpmāk – Nomnieks) no otras puses, kopā sauktas Puses,

ņemot vērā starp Pusēm \_\_\_\_\_ noslēgto Telpu nomas līgumu Nr. \_\_\_\_\_ (turpmāk – Līgums), Puses paraksta šāda satura Telpas nodošanas un pieņemšanas aktu (turpmāk – Akts):

1. Iznomātājs nodod, bet Nomnieks pieņem nomas lietošanai nedzīvojamās telpas nekustamajā īpašumā Pils gatve 2, Kazdanga, ēkas kadastra apzīmējums 6468 503 0031 0014, telpas Nr. 21., 22., 23., 24., 25., 26., 30. 188,30 m2 platībā (turpmāk - Telpas), lai izmantotu tūristu izmitināšanai kā arī sekojošu inventāru:

|  |  |  |  |  |  |
| --- | --- | --- | --- | --- | --- |
| Nr. | Kods | Materiāla (inventāra)  nosaukums | Inventāra  numurs | Skaits | Atzīme, ka inventārs **ir/nav** |
|  | xxxxx | xxxxx | xxxx | xxxxx |  |
|  |  |  |  |  |  |

1. Telpas aprīkotas ar: elektrību, apkuri, ūdeni, kanalizāciju.
2. Nomnieks ir iepazinies ar Telpu stāvokli un novērtē to kā atbilstošu Līguma noteikumiem un apliecina, ka Nomniekam pret Iznomātāju nav nekāda rakstura pretenziju.

4. Iznomātājs nodod Nomniekam Telpu un ēkas ieejas durvju atslēgas.

5. Akts ir sagatavots un parakstīts 2 (divos) eksemplāros, pa 1 (vienam) eksemplāram katrai Pusei. Abiem eksemplāriem ir vienāds juridisks spēks.

|  |  |  |
| --- | --- | --- |
| **IZNOMĀTĀJS:** |  | **NOMNIEKS:** |
| Dienvidkurzemes novada pašvaldība  Reģ.Nr.90000058625  Lielā iela 54, Grobiņa  Dienvidkurzemes novads, LV-3430 |  | Vārds, Uzvārds/ Nosaukums  personas kods / reģ. Nr.  Adrese  tālr.  e-pasts |
|  |  |  |
| \*PARAKSTS |  | \*PARAKSTS |
| J. Tīmanis |  | V. uzvārds |
|  |  |  |
| Parakstīšanas datums\_\_\_\_\_\_\_\_\_\_ |  | Parakstīšanas datums\_\_\_\_\_\_\_\_ |